Prietenia și coincidența stranie dintre Maradona și Fidel Castro. Amândoi au murit într-o zi de 25 noiembrie.
Maradona a murit într-o zi de 25 noiembrie, ca și Fidel Castro. O coincidență ciudată, la fel ca și relația extrem de apropiată dintre marele fotbalist și dictatorul comunist. Maradona avea un tatuaj pe picior cu Fidel Castro.
(Maradona îi arată tatuajul lui Fidel) "Am un tatuaj cu tine. Îl am aici pe picior. Aici, vezi?" "Prietene, nici nu știam! Nici nu știam, sunt onorat!"Cei doi s-au întâlnit prima oară în 1986, după ce Argentina lui Maradona a câștigat Cupa Mondială. Dar relația lor a înflorit după retragerea fotbalistului în 1995, din cauza dependenței de cocaină.Fidel Castro l-a invitat pe Maradona în Cuba să se trateze, la o clinică specializată. Practic, un hotel de lux de lângă Havana.Starul Argentinei a ajuns în 2000 în Cuba și avea să stea patru ani acolo. A fost probabil cel mai bun prieten argentinian al lui Castro de după Che Guevara.Când a murit dictatorul cubanez în 2016, Maradona l-a plâns ca pe un membru al familiei.MARADONA: "Am plâns mult deoarece a fost ca un al doilea tată pentru mine. Am trăit patru ani în Cuba iar Fidel mă suna să vorbim despre politică sau sport sau ce se mai întâmpla în lume"Prin Castro, Maradona s-a apropiat de alt dictator latino-american, Hugo Chavez din Venezuela.A vizitat de mai multe ori țara, fascinat fiind de regimul lui Chavez.I-a apropiat ura față de Statele Unite, cum fotbalistul a recunoscut. Chavez: "Trăiască Diego. Trăiască Maradona. Trăiască poporul!".